CELEX: 32014D0314
Language: lt
Date: 1401235200000
Title: 2014/314/ES: 2014 m. gegužės 28 d. Komisijos sprendimas, kuriuo nustatomi kriterijai, taikomi suteikiant ES ekologinį ženklą vandeniniams šildytuvams (pranešta dokumentu Nr. C(2014) 3452)  Tekstas svarbus EEE

3.6.2014   
            
            
               LT
            
            
               Europos Sąjungos oficialusis leidinys
            
            
               L 164/83
            
         KOMISIJOS SPRENDIMAS
   2014 m. gegužės 28 d.
   kuriuo nustatomi kriterijai, taikomi suteikiant ES ekologinį ženklą vandeniniams šildytuvams
   
      
         (pranešta dokumentu Nr. C(2014) 3452)
      
   
   (Tekstas svarbus EEE)
   
      (2014/314/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą savo būvio ciklą daro mažesnį poveikį aplinkai;
            
         
               (2)
            
            
               Reglamente (EB) Nr. 66/2010 numatyta, kad kiekvienai produktų grupei turi būti nustatyti konkretūs ES ekologinio ženklo suteikimo kriterijai;
            
         
               (3)
            
            
               Komisija parengė preliminarią gaminių grupės „vandeniniai šildytuvai“, kurie įprastai naudojami Sąjungoje, techninių, aplinkosauginių, ekonominių ir teisinių aspektų ataskaitą ir paskelbė ją viešai, kad būtų teikiamos pastabos. Tyrimas, kuriuo grindžiama ši ataskaita, (toliau – tyrimas) buvo parengtas kartu su Sąjungos ir trečiųjų šalių suinteresuotosiomis šalimis;
            
         
               (4)
            
            
               preliminarioje ataskaitoje pateiktais tyrimo duomenimis, bendrą vandeninių šildytuvų poveikį aplinkai labiausiai lemia juos naudojant suvartojamos energijos kiekis. Todėl reikėtų skatinti naudoti energiją efektyviai vartojančius ir mažai šiltnamio efektą sukeliančių dujų išmetančius vandeninius šildytuvus; be to turėtų būti remiami šildytuvai, kuriuose naudojamos ekologiškesnės technologijos ir kurių saugumas vartotojas įrodytas;
            
         
               (5)
            
            
               todėl gaminių grupei „vandeniniai šildytuvai“ tikslinga nustatyti ES ekologinio ženklo suteikimo kriterijus;
            
         
               (6)
            
            
               šie kriterijai ir su jais susiję vertinimo bei patikros reikalavimai turėtų galioti ketverius metus nuo šio sprendimo priėmimo dienos;
            
         
               (7)
            
            
               šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Gaminių grupę „vandeniniai šildytuvai“ sudaro gaminiai, kurie naudojami šilumai gaminti vandens pagrindu veikiančiose centrinio šildymo sistemose, kuriose sušildytas vanduo skirstomas cirkuliaciniais siurbliais ir naudojami šilumos spinduliavimo įtaisai, kad būtų pasiekta ir palaikoma norima patalpų temperatūra uždaroje erdvėje, kaip antai pastate, būste ar kambaryje. Šilumos generatoriumi šiluma gaminama naudojant vieną ar kelis iš šių procesų ir technologijų:
   
               a)
            
            
               dujinio, skystojo arba kietojo iškastinio kuro deginimas
            
         
               b)
            
            
               dujinės, skystosios arba kietosios biomasės deginimas;
            
         
               c)
            
            
               Džaulio reiškinio naudojimas varžiniuose kaitinimo elementuose;
            
         
               d)
            
            
               aplinkos šilumos surinkimas iš oro, vandens ar grunto šaltinio ir (arba) nepanaudotos šilumos surinkimas;
            
         
               e)
            
            
               kogeneracija (bendra šilumos ir elektros energijos gamyba);
            
         
               f)
            
            
               saulės energijos gamyba (pagalbinė).
            
         2.   Vandeninių šildytuvų didžiausia atiduodamoji galia yra 400 kW.
   3.   Kombinuotieji šildytuvai priskiriami prie šios produktų grupės, jeigu jų pagrindinė funkcija – tiekti šilumą patalpoms šildyti.
   4.   Prie šios gaminių grupės nepriskiriami:
   
               a)
            
            
               šildytuvai, kurių pagrindinė funkcija – ruošti karštą geriamąjį arba sanitarinį vandenį;
            
         
               b)
            
            
               šildytuvai, kuriais šildomas ir paskirstomas dujinis šilumnešis, kaip antai garai ar oras;
            
         
               c)
            
            
               kogeneraciniai patalpų šildytuvai, kurių didžiausia elektrinė galia yra ne mažesnė kaip 50 kW;
            
         
               d)
            
            
               patalpų šildytuvai, kuriuose derinamas netiesioginis šildymas, naudojant vandens pagrindu veikiančią centrinio šildymo sistemą, ir tiesioginis šildymas, tiesiogiai spinduliuojant šilumą patalpoje ar erdvėje, kurioje įrengtas prietaisas.
            
         2 straipsnis
   Šiame sprendime vartojamų terminų apibrėžtys:
   1)   šildytuvas – patalpų šildytuvas arba kombinuotasis šildytuvas;
   2)   patalpų šildytuvas – įrenginys,
   
               a)
            
            
               kuriuo šiluma tiekiama į vandens pagrindu veikiančią centrinio šildymo sistemą, kad būtų pasiekta ir palaikoma norima patalpų temperatūra uždaroje erdvėje, kaip antai pastate, būste ar kambaryje, ir
            
         
               b)
            
            
               kuriame įrengtas vienas arba daugiau šilumos generatorių;
            
         3)   kombinuotasis šildytuvas – vandeninis patalpų šildytuvas, suprojektuotas taip, kad kartu teiktų šilumą, reikalingą tam tikros temperatūros karšto geriamojo ir sanitarinio vandens tam tikram kiekiui ir srautui tiekti nustatytais intervalais, ir prijungtas prie išorinio geriamojo arba sanitarinio vandens šaltinio;
   4)   patalpų šildytuvo, temperatūros reguliatoriaus ir saulės energijos įrenginio komplektas – galutiniam naudotojui siūlomas komplektas, kurį sudaro vienas arba daugiau patalpų šildytuvų bei vienas arba daugiau temperatūros reguliatorių ir (arba) vienas arba daugiau saulės energijos įrenginių;
   5)   kombinuotojo šildytuvo, temperatūros reguliatoriaus ir saulės energijos įrenginio komplektas – galutiniam naudotojui siūlomas komplektas, kurį sudaro vienas arba daugiau kombinuotųjų šildytuvų bei vienas arba daugiau temperatūros reguliatorių ir (arba) vienas arba daugiau saulės energijos įrenginių;
   6)   saulės energijos įrenginys – saulės energijos sistema, saulės energijos kolektorius, saulės energijos karšto vandens talpykla arba kolektoriaus kontūro siurblys, rinkai tiekiami atskirai;
   7)   vandens pagrindu veikianti centrinio šildymo sistema – sistema, kurioje kaip šilumnešis naudojamas vanduo ir centralizuotai pagaminta šiluma per jį paskirstoma į šilumos spinduliavimo įtaisus patalpoms ar jų dalims šildyti;
   8)   šilumos generatorius – šildytuvo dalis, gaminanti šilumą vienu ar keliais iš šių būdų:
   
               a)
            
            
               iškastinio kuro ir (arba) biomasės kuro deginimas;
            
         
               b)
            
            
               Džaulio reiškinio naudojimas varžiniuose kaitinimo elementuose;
            
         
               c)
            
            
               aplinkos šilumos surinkimas iš oro, vandens ar grunto šaltinio ir (arba) nepanaudotos šilumos surinkimas;
            
         9)   dujinis šildytuvas – patalpų šildytuvas arba kombinuotasis šildytuvas, kuriame įrengtas vienas arba daugiau šilumos generatorių, kūrenamų iškastiniu ar iš biomasės pagamintu dujiniu kuru;
   10)   skystojo kuro šildytuvas – patalpų šildytuvas arba kombinuotasis šildytuvas, kuriame įrengtas vienas arba daugiau šilumos generatorių, kūrenamų iškastiniu ar iš biomasės pagamintu skystuoju kuru;
   11)   kietojo kuro šildytuvas – patalpų šildytuvas arba kombinuotasis šildytuvas, kuriame įrengtas vienas arba daugiau šilumos generatorių, kūrenamų iškastiniu ar iš biomasės pagamintu kietuoju kuru;
   12)   patalpų šildytuvas su katilu – patalpų šildytuvas, kuriuo šiluma gaminama deginant iškastinį ir (arba) biomasės kurą ir (arba) naudojant Džaulio reiškinį varžiniuose kaitinimo elementuose;
   13)   patalpų šildytuvas su dujiniu katilu – patalpų šildytuvas su katilu, kuriame įrengtas vienas arba daugiau šilumos generatorių, kuriuose deginamas iškastinis ar iš biomasės pagamintas dujinis kuras;
   14)   patalpų šildytuvas su skystojo kuro katilu – patalpų šildytuvas su katilu, kuriame įrengtas vienas arba daugiau šilumos generatorių, kuriuose deginamas iškastinis ar iš biomasės pagamintas skystasis kuras;
   15)   patalpų šildytuvas su kietojo kuro katilu – patalpų šildytuvas su katilu, kuriame įrengtas vienas arba daugiau šilumos generatorių, kuriuose deginamas iškastinis ar iš biomasės pagamintas kietasis kuras;
   16)   patalpų šildytuvas su kietosios biomasės katilu – patalpų šildytuvas su katilu, kuriame įrengtas vienas arba daugiau šilumos generatorių, kuriuose deginamas iš biomasės pagamintas kietasis kuras;
   17)   patalpų šildytuvas su elektriniu katilu – patalpų šildytuvas su katilu, kuriame šiluma gaminama tik naudojant Džaulio reiškinį varžiniuose kaitinimo elementuose;
   18)   kombinuotasis šildytuvas su elektriniu katilu – kombinuotasis šildytuvas su katilu, kuriame šiluma gaminama tik naudojant Džaulio reiškinį varžiniuose kaitinimo elementuose;
   19)   patalpų šildytuvas su šilumos siurbliu – patalpų šildytuvas, kuriuo šiluma gaminama naudojant aplinkos šilumą iš oro, vandens arba grunto šaltinio ir (arba) nepanaudotą šilumą; patalpų šildytuvuose su šilumos siurbliais gali būti vienas ar daugiau papildomų šildytuvų, kuriuose naudojamas Džaulio reiškinys varžiniuose kaitinimo elementuose arba deginamas iškastinis ir (arba) biomasės kuras;
   20)   kombinuotasis šildytuvas su šilumos siurbliu – patalpų šildytuvas su šilumos siurbliu, suprojektuotas tiekti šilumą, skirtą tam tikram karšto tam tikros temperatūros geriamojo ir sanitarinio vandens kiekiui ir srautui tiekti tam tikrais intervalais, ir prijungtas prie išorinio geriamojo arba sanitarinio vandens šaltinio;
   21)   kūrenamasis šildytuvas su šilumos siurbliu – šildytuvas su šilumos siurbliu, kuriame įrengtas vienas arba daugiau šilumos generatorių, kūrenamų iškastiniu ar iš biomasės pagamintu dujiniu ar skystuoju kuru;
   22)   elektrinis šildytuvas su šilumos siurbliu – šildytuvas su šilumos siurbliu, kuriame įrengtas vienas arba daugiau šilumos generatorių, kuriuose kaip kuras naudojama elektra;
   23)   kogeneracinis patalpų šildytuvas – patalpų šildytuvas, vienu metu tuo pačiu procesu gaminantis šilumą ir elektros energiją;
   24)   temperatūros reguliatorius – galutinio naudotojo sąsajos įranga, kuria nustatoma pageidaujama patalpų temperatūros vertė ir laikas, o į šildytuvo sąsają, pavyzdžiui, centrinį procesorių, perduodami susiję duomenys, kaip antai faktinė patalpų ir (arba) lauko temperatūra, pagal kuriuos reguliuojama patalpų temperatūra;
   25)   sezoninis energijos patalpoms šildyti vartojimo efektyvumas (ηs) – šildytuvo tiekiamo patalpų šildymo poreikio nustatytu šildymo sezonu ir metinio energijos suvartojimo, kurio reikia šiam poreikiui patenkinti, santykis procentais ( %);
   26)   energijos vandeniui šildyti vartojimo efektyvumas (ηwh) – kombinuotuoju šildytuvu tiekiamo geriamojo arba sanitarinio vandens naudingosios energijos ir jos gamybai būtinos energijos santykis procentais ( %);
   27)   vardinė šiluminė galia [vardinis šilumos atidavimas] – deklaruota šildytuvo šiluminė galia (kW), kai patalpos ir, jei taikoma, vanduo šildomi standartinėmis veikimo sąlygomis; patalpų šildytuvų su šilumos siurbliais ir kombinuotųjų šildytuvų su šilumos siurbliais atveju standartinės veikimo sąlygos, kurioms esant nustatoma vardinė šiluminė galia, yra norminės projektinės sąlygos, pateiktos Komisijos reglamente (ES) Nr. 813/2013 (2);
   28)   standartinės veikimo sąlygos – šildytuvų veikimo sąlygos esant vidutinio klimato sąlygoms, kuriomis nustatoma vardinė šiluminė galia, sezoninis energijos patalpoms šildyti vartojimo efektyvumas, energijos vandeniui šildyti vartojimo efektyvumas, garso galios lygis ir išmetamų azoto oksidų (NOx), anglies monoksido (CO), dujinės organinės anglies (DOJ), kietųjų dalelių kiekis;
   29)   vidutinio klimato sąlygos – Strasbūro mieste įprasta temperatūra;
   30)   sezoninis patalpų šildymo išmetamųjų teršalų kiekis – 
   
               —
            
            
               automatiškai pakraunamų kietojo kuro katilų – išmetamųjų teršalų kiekio esant vardinei šiluminei galiai ir išmetamųjų teršalų kiekio esant 30 % vardinės šiluminės galios svertinis vidurkis, išreikštas mg/m3,
            
         
               —
            
            
               rankomis pakraunamų katilų, kurie gali nuolatiniu režimu veikti esant 50 % vardinės šiluminės galios – išmetamųjų teršalų kiekio esant vardinei šiluminei galiai ir išmetamųjų teršalų kiekio esant 50 % vardinės šiluminės galios svertinis vidurkis, išreikštas mg/m3,
            
         
               —
            
            
               rankomis pakraunamų katilų, kurie negali nuolatiniu režimu veikti esant 50 % ar mažesnei vardinei šiluminei galiai – išmetamųjų teršalų kiekis esant vardinei šiluminei galiai, išreikštas mg/m3,
            
         
               —
            
            
               kietojo kuro kogeneracinių patalpų šildytuvų – išmetamųjų teršalų kiekis esant vardinei šiluminei galiai, išreikštas mg/m3;
            
         31)   visuotinio atšilimo potencialas – globalinio šiltėjimo potencialas, apibrėžtas Europos Parlamento ir Tarybos reglamento (EB) Nr. 842/2006 (3) 2 straipsnio 4 dalyje;
   32)   Nm3
      – kubinis metras normaliosiomis sąlygomis (101,325 kPa, 273,15 K).
   3 straipsnis
   Kriterijai, kuriais remiantis prie šio sprendimo 1 straipsnyje apibrėžtos gaminių grupės „vandeniniai šildytuvai“ priskiriamam gaminiui suteikiamas ES ekologinis ženklas, taip pat susiję vertinimo bei patikros reikalavimai nustatyti šio sprendimo priede.
   4 straipsnis
   Priede nustatyti gaminių grupei „vandeniniai šildytuvai“ taikomi kriterijai ir susiję vertinimo bei patikros reikalavimai galioja ketverius metus nuo šio sprendimo priėmimo dienos.
   5 straipsnis
   Administravimo tikslais gaminių grupei „vandeniniai šildytuvai“ suteikiamas kodas „045“.
   6 straipsnis
   1.   Per du mėnesius nuo šio sprendimo priėmimo dienos pateiktos paraiškos suteikti ES ekologinį ženklą šilumos siurbliams, kuriais šiluma tiekiama į vandens pagrindu veikiančią centrinio šildymo sistemą ir kurie priskiriami prie gaminių grupės „elektra arba dujomis varomi arba absorbciniai dujiniai šilumos siurbliai“, gali būti parengtos remiantis Komisijos sprendime 2007/742/EB (4) arba šiame sprendime nustatytais kriterijais. Tos paraiškos vertinamos pagal kriterijus, kuriais remiantis jos parengtos.
   2.   ES ekologinio ženklo licencijos, kurios šilumos siurbliams, kuriais šiluma tiekiama į vandens pagrindu veikiančią centrinio šildymo sistemą, buvo išduotos remiantis Sprendime 2007/742/EB nustatytais kriterijais, gali būti naudojamos 12 mėnesių nuo šio sprendimo priėmimo dienos.
   7 straipsnis
   Šis sprendimas skirtas valstybėms narėms.
   
      Priimta Briuselyje 2014 m. gegužės 28 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 27, 2010 1 30, p. 1.
   
      (2)  2013 m. rugpjūčio 2 d. Komisijos reglamentas (ES) Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai (OL L 239, 2013 9 6, p. 136).
   
      (3)  2006 m. gegužės 17 d. Europos Parlamento ir Tarybos reglamentas (EB) Nr. 842/2006 dėl tam tikrų fluorintų šiltnamio efektą sukeliančių dujų (OL L 161, 2006 6 14, p. 1).
   
      (4)  2007 m. lapkričio 9 d. Komisijos sprendimas 2007/742/EB, nustatantis ekologinius kriterijus, taikomus suteikiant Bendrijos ekologinį ženklą elektra arba dujomis varomiems arba absorbciniams dujiniams šilumos siurbliams (OL L 301, 2007 11 20, p. 14).
   
      PRIEDAS
      ES EKOLOGINIO ŽENKLO SUTEIKIMO KRITERIJAI IR VERTINIMO REIKALAVIMAI
      Kriterijai, kuriais remiantis vandeniniams šildytuvams suteikiamas ES ekologinis ženklas, nustatomi atsižvelgiant į kiekvieną iš šių aspektų:
      
                  1.
               
               
                  Mažiausią energijos vartojimo efektyvumą:
                  
                              a)
                           
                           
                              Mažiausią sezoninį energijos patalpoms šildyti vartojimo efektyvumą
                           
                        
                              b)
                           
                           
                              Mažiausią energijos vandeniui šildyti vartojimo efektyvumą
                           
                        
            
                  2.
               
               
                  Išmetamųjų šiltnamio efektą sukeliančių dujų kiekio ribas
               
            
                  3.
               
               
                  Šaldalą ir antrinį šaldalą
               
            
                  4.
               
               
                  Išmetamųjų azoto oksidų (NOx) kiekio ribas
               
            
                  5.
               
               
                  Išmetamojo anglies monoksido (CO) kiekio ribas
               
            
                  6.
               
               
                  Išmetamosios dujinės organinės anglies (OGC) kiekio ribas
               
            
                  7.
               
               
                  Išmetamųjų kietųjų dalelių (PM) kiekio ribas
               
            
                  8.
               
               
                  Skleidžiamo triukšmo ribas
               
            
                  9.
               
               
                  Pavojingas medžiagas ir mišinius
               
            
                  10.
               
               
                  Chemines medžiagas, įtrauktas į sąrašą, sudarytą pagal Europos Parlamento ir Tarybos reglamento (EB) Nr. 1907/2006 59 straipsnio 1 dalį (1)
                  
               
            
                  11.
               
               
                  Plastikines dalis
               
            
                  12.
               
               
                  Gaminio konstrukcijos tvarumą
               
            
                  13.
               
               
                  Įrengimo instrukcijas ir vartotojams pateikiamą informaciją
               
            
                  14.
               
               
                  ES ekologinio ženklo etiketėje pateikiamą informaciją
               
            
         1 lentelėje nurodoma, kurie kriterijai taikomi kurioms šilumos generatorių technologijoms. Patalpų šildytuvo komplektas turi atitikti visus kriterijus, taikomus kiekvienai jį sudarančių šilumos generatorių technologijai. Kriterijai, kuriems įvertinti esama specialių patalpų šildytuvų komplektams skirtų metodų, taikytini visam patalpų šildytuvo komplektui.
      Kiekvieno kriterijaus apraše nurodyti konkretūs vertinimo ir patikros reikalavimai.
      Jeigu reikalaujama, kad pareiškėjas pateiktų deklaracijas, dokumentus, tyrimus, bandymų ataskaitas ar kitus atitikties kriterijams įrodymus, visi šie dokumentai gali būti parengti pareiškėjo arba jo tiekėjo, arba abiejų.
      Jeigu įmanoma, bandymus turėtų atlikti Europos standarto EN ISO 17025 arba jam lygiaverčio standarto bendruosius reikalavimus atitinkančios laboratorijos.
      Kiekvieno kriterijaus bandymų metodai, jei nenurodyta kitaip, yra 2 ir 3 lentelėse pateiktuose atitinkamuose standartuose aprašyti metodai (jei taikoma). Prireikus galima taikyti kitus, nei nustatyta, kiekvieno kriterijaus bandymų metodus, jei paraišką vertinanti kompetentinga institucija pripažįsta juos lygiaverčiais. Sezoninio patalpų šildymo išmetamųjų teršalų kiekio apskaičiavimo metodai nurodyti 4 lentelėje.
      Tam tikrais atvejais kompetentingos institucijos gali reikalauti patvirtinamųjų dokumentų ir atlikti nepriklausomas patikras.
      
         1 lentelė
      
      
         Kiekvienai šilumos generatorių technologijai taikomi kriterijai
      
      
                  Šilumos generatoriaus technologija
                  Kriterijai
               
               
                  Šildytuvai su dujiniais katilais
               
               
                  Šildytuvai su skystojo kuro katilais
               
               
                  Šildytuvai su kietojo kuro katilais
               
               
                  Šildytuvai su elektriniais katilais
               
               
                  Kūrenamieji šildytuvai su šilumos siurbliais
               
               
                  Elektriniai šildytuvai su šilumos siurbliais
               
               
                  Kogeneraciniai patalpų šildytuvai
               
            
                  
                              1a.
                           
                           
                              Mažiausias sezoninis energijos patalpoms šildyti vartojimo efektyvumas
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              1b.
                           
                           
                              Mažiausias energijos vandeniui šildyti vartojimo efektyvumas (taikoma tik kombinuotiesiems šildytuvams)
                           
                        
               
                  x
               
               
                  x
               
               
                   
               
               
                  x
               
               
                  x
               
               
                  x
               
               
                  x
               
            
                  
                              2.
                           
                           
                              Išmetamųjų šiltnamio efektą sukeliančių dujų kiekio ribos
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              3.
                           
                           
                              Šaldalas ir antrinis šaldalas
                           
                        
               
                   
               
               
                   
               
               
                   
               
               
                   
               
               
                  x
               
               
                  x
               
               
                   
               
            
                  
                              4.
                           
                           
                              Išmetamųjų azoto oksidų (NOx) kiekio ribos
                           
                        
               
                  x
               
               
                  x
               
               
                  x
               
               
                   
               
               
                  x
               
               
                   
               
               
                  x
               
            
                  
                              5.
                           
                           
                              Išmetamojo anglies monoksido (CO) kiekio ribos
                           
                        
               
                  x
               
               
                  x
               
               
                  x
               
               
                   
               
               
                  x
               
               
                   
               
               
                  x
               
            
                  
                              6.
                           
                           
                              Išmetamosios dujinės organinės anglies (OGC) kiekio ribos
                           
                        
               
                   
               
               
                   
               
               
                  x
               
               
                   
               
               
                   
               
               
                   
               
               
                   
               
            
                  
                              7.
                           
                           
                              Išmetamųjų kietųjų dalelių (PM) kiekio ribos
                           
                        
               
                   
               
               
                  x
               
               
                  x
               
               
                   
               
               
                   
               
               
                   
               
               
                  x
               
            
                  
                              8.
                           
                           
                              Skleidžiamo triukšmo ribos
                           
                        
               
                   
               
               
                   
               
               
                   
               
               
                   
               
               
                  x
               
               
                  x
               
               
                  x
               
            
                  
                              9.
                           
                           
                              Pavojingos cheminės medžiagos ir mišiniai
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              10.
                           
                           
                              Cheminės medžiagos, įtrauktos į sąrašą, sudarytą pagal Reglamento (EB) Nr. 1907/2006 59 straipsnio 1 dalį
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              11.
                           
                           
                              Plastikinės dalys
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              12.
                           
                           
                              Gaminio konstrukcijos tvarumas
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              13.
                           
                           
                              Įrengimo instrukcijos ir vartotojams pateikiama informacija
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              14.
                           
                           
                              ES ekologinio ženklo etiketėje pateikiama informacija
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
         
      
         2 lentelė
      
      
         Bandymų metodams taikomi standartai
      
      
                  Numeris
               
               
                  Pavadinimas
               
            
                  
                     Šildytuvai su dujiniais katilais
                  
               
            
                  EN 676
               
               
                  Automatiniai priverstinės traukos dujinio kuro degikliai
               
            
                  EN 15502–1
               
               
                  Dujiniai šildymo katilai. 1 dalis. Bendrieji reikalavimai ir bandymai
               
            
                  
                     Šildytuvai su skystojo kuro katilais
                  
               
            
                  EN 267
               
               
                  Automatiniai priverstinės traukos skystojo kuro degikliai
               
            
                  EN 303–1
               
               
                  Šildymo katilai. 1 dalis. Šildymo katilai su priverstinio oro tiekimo degikliais. Terminija, bendrieji reikalavimai, bandymas ir žymėjimas
               
            
                  EN 303–2
               
               
                  Šildymo katilai. 2 dalis. Šildymo katilai su priverstinio oro tiekimo degikliais. Specialieji reikalavimai katilams su skystojo kuro įpurškimo degikliais
               
            
                  EN 303–4
               
               
                  Šildymo katilai. 4 dalis. Šildymo katilai su priverstinio oro tiekimo degikliais. Specialieji reikalavimai katilams su priverstinio oro tiekimo skysto kuro degikliais iki 70 kW galios ir 3 barų didžiausio eksploatacinio slėgio. Terminija, bendrieji reikalavimai, bandymas ir žymėjimas
               
            
                  EN 304
               
               
                  Šildymo katilai. Šildymo katilų su skystojo kuro išpurškimo degikliais bandymo taisyklės
               
            
                  
                     Šildytuvai su kietojo kuro katilais
                  
               
            
                  EN 303–5
               
               
                  Šildymo katilai. 5 dalis. Rankomis ir automatiškai pakraunami kietojo kuro šildymo katilai, kurių vardinė šiluminė galia iki 500 kW. Terminija, reikalavimai, bandymai ir ženklinimas
               
            
                  EN 14918
               
               
                  Kietasis biokuras. Šilumingumo nustatymas
               
            
                  
                     Šildytuvai su elektriniais katilais
                  
               
            
                  EN 60335–2-35
               
               
                  Buitiniai ir panašios paskirties elektriniai prietaisai. Sauga. 2–35 dalis. Ypatingieji reikalavimai, keliami tekančio vandens šildytuvams
               
            
                  
                     Kūrenamieji šildytuvai su šilumos siurbliais
                  
               
            
                  EN 12309 serija
               
               
                  Ne didesnės kaip 70 kW grynosios tiekiamosios šiluminės galios dujiniai sugertiniai ir įgertiniai oro kondicionavimo prietaisai su aušintuvais (arba be jų)
               
            
                  DIN 4702 8 dalis
               
               
                  Centrinio šildymo katilai. Standartinio efektyvumo ir standartinės spinduliavimo gebos nustatymas
               
            
                  
                     Elektriniai šildytuvai su šilumos siurbliais
                  
               
            
                  EN 14511 serija
               
               
                  Oro kondicionieriai, skysčio aušinimo įrenginiai ir šilumos siurbliai su elektriniais kompresoriais patalpoms šildyti ir vėsinti
               
            
                  EN 14825
               
               
                  Oro kondicionieriai, skysčio aušinimo įrenginiai ir šilumos siurbliai su elektriniais kompresoriais patalpoms šildyti ir vėsinti. Bandymai ir charakteristikų nustatymas esant dalinei apkrovai bei sezoninių eksploatacinių charakteristikų skaičiavimas
               
            
                  
                     Kogeneraciniai patalpų šildytuvai
                  
               
            
                  EN 50465
               
               
                  Dujiniai prietaisai. Dujinis šildymo prietaisas su kuro elementu. Ne didesnės kaip 70 kW vardinės tiekiamosios šiluminės galios dujinis šildymo prietaisas su kuro elementu (2)
                  
               
            
                  ISO 3046–1
               
               
                  Stūmokliniai vidaus degimo varikliai. Eksploatacinės charakteristikos. 1 dalis. Galios, kuro ir tepamosios alyvos sąnaudų deklaravimas ir bandymų metodai. Papildomi bendrosios paskirties variklių reikalavimai
               
            
         
      
         3 lentelė
      
      
         Papildomi išmetamųjų teršalų bandymų metodams taikomi standartai
      
      
                  Numeris
               
               
                  Pavadinimas
               
            
                  
                     Išmetamieji azoto oksidai
                  
               
            
                  EN 14792
               
               
                  Stacionariųjų šaltinių išmetamieji teršalai. Azoto oksidų (NOx) masinės koncentracijos nustatymas. Pamatinis metodas. Chemiliuminescencija
               
            
                  
                     Išmetamasis anglies monoksidas
                  
               
            
                  EN 15058
               
               
                  Stacionariųjų šaltinių išmetamieji teršalai. Anglies monoksido (CO) koncentracijos nustatymas. Pamatinis metodas. Nedispersinė infraraudonoji spektrometrija
               
            
                  
                     Išmetamoji dujinė organinė anglis
                  
               
            
                  EN 12619
               
               
                  Stacionariųjų šaltinių išmetamieji teršalai. Visuminės dujinės organinės anglies masės koncentracijos nustatymas. Tolydusis liepsnos jonizacijos detektoriaus metodas
               
            
                  
                     Išmetamosios kietosios dalelės
                  
               
            
                  EN 13284–1
               
               
                  Stacionariųjų šaltinių išmetamieji teršalai. Mažos masės dulkių koncentracijos nustatymas. 1 dalis. Rankinis gravimetrinis metodas
               
            
                  
                     Skleidžiamas triukšmas
                  
               
            
                  EN ISO 3744
               
               
                  Akustika. Triukšmo šaltinių garso galios ir energijos lygių nustatymas matuojant garso slėgį. Ekspertinis beveik laisvo lauko virš atspindinčiosios plokštumos metodas (ISO 3744:2010)
               
            
                  EN ISO 3746
               
               
                  Akustika. Triukšmo šaltinių garso galios ir energijos lygių nustatymas matuojant garso slėgį. Tikrinamasis metodas, naudojant šaltinį gaubiantį matuojamąjį paviršių virš atspindinčiosios plokštumos (ISO 3746:2010)
               
            
                  EN 12102
               
               
                  Oro kondicionieriai, skysčio aušinimo įrenginiai, šilumos siurbliai ir sausintuvai su elektriniais kompresoriais patalpoms šildyti ir vėsinti. Ore sklindančio triukšmo matavimas. Garso galios lygio nustatymas
               
            
         
      
         4 lentelė
      
      
         Sezoninio patalpų šildymo išmetamųjų teršalų kiekio apskaičiavimo metodai
      
      
                  Kietojo kuro katilo tipas
               
               
                  Formulė
               
            
                  Rankomis pakraunami kietojo kuro katilai, kurie gali nuolatiniu režimu veikti esant 50 % vardinės šiluminės galios, ir automatiškai pakraunami kietojo kuro katilai
               
               
                  
                     
               
            
                  Rankomis pakraunami kietojo kuro katilai, kurie negali nuolatiniu režimu veikti esant 50 % vardinės ar mažesnei šiluminei galiai, ir kietojo kuro kogeneraciniai patalpų šildytuvai
               
               
                  
                     
               
            
                  Čia:
                  
                               
                           
                           
                              
                                 Es
                                  – sezoninis patalpų šildymo išmetamųjų teršalų kiekis;
                           
                        
                               
                           
                           
                              
                                 Es,p
                                  – atitinkamai išmetamųjų kietųjų dalelių, dujinių organinių junginių, anglies monoksido ir azoto oksidų kiekiai, nustatyta tvarka išmatuoti esant 30 % arba 50 % vardinės šiluminės galios;
                           
                        
                               
                           
                           
                              
                                 Es,r
                                  – atitinkamai išmetamųjų kietųjų dalelių, dujinių organinių junginių, anglies monoksido ir azoto oksidų kiekiai, išmatuoti esant vardinei šiluminei galiai.
                           
                        
            
         1 kriterijus. Mažiausias energijos vartojimo efektyvumas
      
      a.   Mažiausias sezoninis energijos patalpoms šildyti vartojimo efektyvumas
      
      Vandeninių šildytuvų sezoninis energijos patalpoms šildyti vartojimo efektyvumas ηs
          turi būti ne mažesnis nei 5 lentelėje pateiktos ribinės vertės.
      
         5 lentelė
      
      
         Minimalieji sezoninio energijos patalpoms šildyti vartojimo efektyvumo reikalavimai pagal šilumos generatoriaus technologiją
      
      
                  Šilumos generatoriaus technologija
               
               
                  Mažiausias sezoninis energijos patalpoms šildyti vartojimo efektyvumas
               
            
                  Visi šildytuvai, išskyrus šildytuvus su kietosios biomasės katilais
               
               
                  
                     η
                     s ≥ 98 %
               
            
                  Šildytuvai su kietosios biomasės katilais
               
               
                  
                     η
                     s ≥ 79 %
               
            
                  i)
               
               
                  Sezoninis energijos patalpoms šildyti vartojimo efektyvumas apskaičiuojamas pagal taisykles, nustatytas Reglamento (ES) Nr. 813/2013 III priede ir Reglamento (ES) Nr. 811/2013 (3)VII priede, įskaitant, jeigu taikoma, darniuosius standartus, kurių nuorodos tuo tikslu paskelbtos Europos Sąjungos oficialiajame leidinyje, ir kitus patikimus, tikslius ir pakartojamus metodus, kuriuose atsižvelgiama į visuotinai pripažintus pažangiausius matavimo metodus ir kurie atitinka Reglamento (ES) Nr. 813/2013 III priede nustatytas sąlygas ir techninius parametrus.
               
            
                  ii)
               
               
                  Šildytuvų su kietojo kuro katilais ηs
                      apskaičiuojamas pagal i punkte nurodytas taisykles, atsižvelgiant į šiuos papildomus reikalavimus:
                  
                              a)
                           
                           
                              
                                 ηs
                                  apskaičiuojamas pagal didžiausiąjį drėgno (tokio, koks gautas) kuro šilumingumą GCVar, kuriuo atsižvelgiama į kuro drėgnį, bet kartu į energijos kiekį įtraukiama slaptosios šilumos energija iš vandenilio, kuris vykstant degimo procesui oksiduojasi ir virsta vandeniu. Standarte EN 303–5 nustatyti principai taikomi ηs
                                  įvertinti, o ηs
                                  apskaičiuoti vietoj drėgno (tokio, koks gautas) kuro grynojo šilumingumo NCVar naudojamas GCVar;
                           
                        
                              b)
                           
                           
                              kietosios biomasės šilumingumui nustatyti taikomi standarte EN 14918 išdėstyti principai;
                           
                        
                              c)
                           
                           
                              didžiausiasis drėgno kuro šilumingumas esant pastoviam tūriui GCVar,V nustatomas taip:
                              GCVar,V = GCVdry,V × (100 – m)/100 [MJ/kg]
                              čia
                              
                                           
                                       
                                       
                                          m – drėgno kuro drėgnis (masės procentais);
                                       
                                    
                                           
                                       
                                       
                                          GCVdry,V – didžiausiasis sauso kuro šilumingumas esant pastoviam tūriui;
                                       
                                    
                        
                              d)
                           
                           
                              didžiausiasis sauso kuro šilumingumas esant pastoviam tūriui GCVdry,V nustatomas taip:
                              GCVdry,V = NCVdry,P + 0,2122 × Hdry + 0,0008 × (Odry + Ndry) [MJ/kg]
                              čia
                              
                                           
                                       
                                       
                                          NCVdry,P – grynasis sauso kuro (įskaitant pelenus) šilumingumas esant pastoviam slėgiui;
                                       
                                    
                                           
                                       
                                       
                                          Hdry – sauso kuro vandenilio kiekis (masės procentais);
                                       
                                    
                                           
                                       
                                       
                                          Odry – sauso kuro deguonies kiekis (masės procentais);
                                       
                                    
                                           
                                       
                                       
                                          Ndry – sauso kuro azoto kiekis (masės procentais);
                                       
                                    
                        
                              e)
                           
                           
                              grynasis sauso kuro šilumingumas esant pastoviam slėgiui NCVdry,P nustatomas taip:
                              NCVdry,P = NCVar,P × 100/(100 – m) + 2,443 × m/(100 – m) [MJ/kg]
                              čia
                              NCVar,P – grynasis drėgno kuro šilumingumas esant pastoviam slėgiui;
                           
                        
                              f)
                           
                           
                              pastebėtina, kad derinant c, d, ir e punktus GCVar,V galima apskaičiuoti iš NCVar,P pagal šią formulę:
                              GCVar,V = NCVar,P + [0,2122 × Hdry + 0,0008 × (Odry + Ndry)] × (100 – m)/100 + 0,02443 × m [MJ/kg]
                           
                        
            
         Vertinimas ir patikra
      
      Pareiškėjas deklaruoja, kad gaminys atitinka šį kriterijų ir pateikia bandymų, atliktų pagal tam tikro tipo gaminiams taikomuose EN standartuose (žr. 2 lentelę) nurodytas taisykles (įskaitant, jei taikoma, pereinamojo laikotarpio metodus), rezultatus. Sezoninis energijos patalpoms šildyti vartojimo efektyvumas matuojamas ir apskaičiuojamas taikant komplektų sezoninio energijos patalpoms šildyti vartojimo efektyvumo metodus ir i punkte nurodytas taisykles. Šildytuvų su kietojo kuro katilais sezoninis energijos patalpoms šildyti vartojimo efektyvumas apskaičiuojamas pagal ii punktą.
      b.   Mažiausias energijos vandeniui šildyti vartojimo efektyvumas
      
      
                  i)
               
               
                  Kombinuotųjų šildytuvų arba patalpų šildytuvų komplektų energijos vandeniui šildyti vartojimo efektyvumas ηwh
                      turi būti ne mažesnis kaip 65 % Šis kriterijus netaikomas šildytuvams su kietojo kuro katilais.
               
            
                  ii)
               
               
                  Energijos vandeniui šildyti vartojimo efektyvumas apskaičiuojamas pagal Reglamento (ES) Nr. 813/2013 III priede ir Deleguotojo reglamento (ES) Nr. 811/2013 VII priede išdėstytas taisykles.
               
            
         Vertinimas ir patikra
      
      Pareiškėjas deklaruoja, kad gaminys atitinka šį kriterijų ir pateikia bandymų, atliktų pagal tam tikro tipo gaminiams taikomuose EN standartuose (žr. 2 lentelę) nurodytas taisykles (įskaitant, jei taikoma, pereinamojo laikotarpio metodus), rezultatus. Matavimai ir skaičiavimai atliekami taikant komplektų energijos vandeniui šildyti vartojimo efektyvumo metodus ir ii punkte nurodytas taisykles.
      
         2 kriterijus. Išmetamųjų šiltnamio efektą sukeliančių dujų (ŠESD) kiekio ribos
      
      Vandeninių šildytuvų išmetamų šiltnamio efektą sukeliančių dujų (ŠESD) kiekis, išreikštas gramais CO2 ekvivalento vienai atiduodamos šilumos kWh, apskaičiuojamas pagal 7 lentelėje pateiktas bendrojo ekvivalentinio atšilimo poveikio (ang. Total Equivalent Warming Impact (TEWI) formules ir turi neviršyti 6 lentelėje pateiktų verčių.
      
         6 lentelė
      
      
         Išmetamųjų ŠESD kiekio ribos pagal šilumos generatoriaus technologiją
      
      
                  Šilumos generatoriaus technologija
               
               
                  Išmetamųjų ŠESD kiekio ribos
               
            
                  Visi šildytuvai, išskyrus šildytuvus su šilumos siurbliais
               
               
                  200 g CO2 ekvivalento/kWh atiduodamos šilumos
               
            
                  Šildytuvai su šilumos siurbliais
               
               
                  150 g CO2 ekvivalento/kWh atiduodamos šilumos
               
            Išmetamųjų ŠESD kiekis apskaičiuojamas pagal 7 lentelėje pateiktas TEWI formules (taikoma formulė priklauso nuo šilumos generatoriaus technologijos). Kiekvieną TEWI formulę gali sudaryti dvi dalys, kurių viena priklauso vien nuo šildytuvo efektyvumo (išreiškiamo sezoniniu energijos patalpoms šildyti vartojimo efektyvumu ηs
         ) ir kuro taršos anglies dioksidu intensyvumo (išreikšto parametru β), o kita (taikoma tik šildytuvams su šilumos siurbliais) priklauso nuo išmetamųjų ŠESD kiekio dėl šaldalo nuotėkio. Išmetamųjų ŠESD kiekis dėl šaldalo nuotėkio priklauso nuo šaldalo visuotinio atšilimo potencialo (GWP100) ir šaldalo nuotėkio naudojimo etapu (išreiškiamo metinio nuotėkio koeficientu ER bendrosios šaldalo masės procentais per metus) ir būvio ciklo pabaigoje (išreiškiamo bendrosios šaldalo masės procentais – α).
      
         7 lentelė
      
      
         TEWI formulės pagal šilumos generatoriaus technologiją
      
      
                  Šilumos generatoriaus technologija
               
               
                  TEWI formulė (g CO2 ekvivalento/kWh atiduodamos šilumos)
               
            
                  Šildytuvai su katilais
               
               
                  
                     
               
            
                  Šildytuvai su šilumos siurbliais
               
               
                  
                     
               
            
                  Kogeneraciniai patalpų šildytuvai
               
               
                  
                     
               
            
                  Patalpų šildytuvų komplektai
               
               
                  
                     
               
            Pagrindiniai 7 lentelėje pateiktų TEW formulių parametrai apibūdinti 8 lentelėje.
      
         8 lentelė
      
      
         Pagrindiniai parametrai, iš kurių sudarytos TEWI formulės
      
      
                  Parametras
               
               
                  Parametro aprašas
               
               
                  Vienetai
               
               
                  Pastovioji vertė arba parametrui nustatyti atliktinas bandymas
               
            
                  βelec
                  
               
               
                  Elektros energijos taršos ŠESD intensyvumas
               
               
                  [g CO2 ekvivalento/kWhelec]
               
               
                  384
               
            
                  βfuel
                  
               
               
                  Šildytuvo naudojamo kuro taršos ŠESD intensyvumas
               
               
                  [g CO2 ekvivalento/kWh]
               
               
                  Žr. 9 lentelę
               
            
                  ηs
                  
               
               
                  Sezoninis energijos patalpoms šildyti vartojimo efektyvumas
               
               
                  [-]
               
               
                  Nustatomas ir deklaruojamas pareiškėjo (1 kriterijus).
               
            
                  ηs,B
                  
               
               
                  Šildytuvo su katilu dalies sezoninis energijos patalpoms šildyti vartojimo efektyvumas vidutinio klimato sąlygomis
               
               
                  [-]
               
               
                  Nustatomas ir deklaruojamas pareiškėjo; atitinka komplekto be papildomo šilumos siurblio sezoninį energijos patalpoms šildyti vartojimo efektyvumą, nurodomą komplekto vardinių parametrų lentelėje.
               
            
                  ηs,HP
                  
               
               
                  Šildytuvo su šildymo siurbliu dalies sezoninis energijos patalpoms šildyti vartojimo efektyvumas vidutinio klimato sąlygomis
               
               
                  [-]
               
               
                  Nustatomas ir deklaruojamas pareiškėjo; atitinka papildomo šilumos siurblio sezoninį energijos patalpoms šildyti vartojimo efektyvumą, nurodomą komplekto vardinių parametrų lentelėje.
               
            
                  ηthermal
                  
               
               
                  Šiluminis naudingumas
               
               
                  [-]
               
               
                  Žr. 10 lentelę
               
            
                  ηel
                  
               
               
                  Elektrinis naudingumas
               
               
                  [-]
               
               
                  Žr. 10 lentelę
               
            
                  δ
               
               
                  Pagalbinis parametras
               
               
                  [-]
               
               
                  = 0, kai elektrinis šildytuvas su šilumos siurbliu
                  = 1, kai kūrenamasis šildytuvas su šilumos siurbliu
               
            
                  GWP100
                  
               
               
                  Visuotinio atšilimo potencialas (poveikis per 100 metų)
               
               
                  [g CO2 ekvivalento/g šaldalo per 100 metų laikotarpį]
               
               
                  Pareiškėjo pagal 3 kriterijų deklaruojama vertė
               
            
                  m
               
               
                  Šaldalo masė
               
               
                  [g]
               
               
                  Deklaruojama pareiškėjo.
               
            
                  ER
               
               
                  Šaldalo nuostoliai per metus
               
               
                  [% per metus]
               
               
                  Taikoma ER vertė – 3,5 % per metus.
               
            
                  n
               
               
                  Naudojimo trukmė
               
               
                  [metai]
               
               
                  Taikoma n vertė – 15.
               
            
                  α
               
               
                  Šaldalo nuostoliai būvio ciklo pabaigoje (atliekų šalinimo nuostoliai)
               
               
                  [%]
               
               
                  Taikoma α vertė – 35 %.
               
            
                  P
               
               
                  Apskaičiuotoji apkrova
               
               
                  [kW]
               
               
                  Deklaruojama pareiškėjo.
               
            
                  h
               
               
                  Veikimo pilnutine apkrova trukmė
               
               
                  [h per metus]
               
               
                  2000
               
            
                  sHP
                  
               
               
                  Šildytuvo su šilumos siurbliu dalies atiduodamos šiluminės galios dalis nuo bendros šiluminės galios
               
               
                  [-]
               
               
                  = (16 – THP
                     )/26
                  čia THP
                      – temperatūra (°C), kuriai esant (pagrindinio) šilumos siurblio naudingumas yra lygus pagrindinio katilo naudingumui. Tariama, kad esant žemesnei nei ši temperatūrai šilumos poreikį tenkina katilas, o esant aukštesnei nei ši temperatūrai– šilumos siurblys.
               
            
         9 lentelėje nurodoma, kaip įvertinti TEWI formulių parametrą βfuel pagal šildytuvo naudojamą kurą. Jeigu katilas suprojektuotas naudoti lentelėje nenurodytą kurą, pasirenkamas panašiausias kuras atsižvelgiant į naudojamo kuro kilmę (iškastinis ar biomasės) ir pavidalą (dujinis, skystasis ar kietasis).
      
         9 lentelė
      
      
         TEWI formulių parametras βfuel (taršos ŠESD intensyvumas)
      
      
                  Šildytuvo naudojamas kuras
               
               
                  Taršos ŠESD intensyvumas
               
               
                  Vertė (g CO2 ekvivalento/kWh)
               
            
                  Dujinis iškastinis kuras
               
               
                  βfuel = βgas
                  
               
               
                  202
               
            
                  Skystasis iškastinis kuras
               
               
                  βfuel = βοil
                  
               
               
                  292
               
            
                  Kietasis iškastinis kuras
               
               
                  βfuel = βcoal
                  
               
               
                  392
               
            
                  Dujinė biomasė
               
               
                  βfuel = βbio-gas
                  
               
               
                  98
               
            
                  Skystoji biomasė
               
               
                  βfuel = βbio-oil
                  
               
               
                  149
               
            
                  Rąstinė mediena
               
               
                  βfuel = βbio-log
                  
               
               
                  19
               
            
                  Medienos skiedros
               
               
                  βfuel = βbio-chip
                  
               
               
                  16
               
            
                  Medienos granulės
               
               
                  βfuel = βbio-pellet
                  
               
               
                  39
               
            
                  Iškastinio kuro ir biomasės mišiniai
               
               
                  βfuel = svertinis vidurkis, apskaičiuotas sudėjus atskirų rūšių kuro masės dalis, padaugintas iš jų taršos ŠESD intensyvumo parametro.
               
               
                  Σ (kuras X % × βfuel
                     X) + (kuras Y % × βfuel
                     Y) + … (kuras N % × βfuel
                     N)
               
            
         10 lentelėje nurodoma, kaip įvertinti kogeneraciniams patalpų šildytuvams taikomos TEWI formulės parametrus ηthermal
          ir ηel
         .
      
         10 lentelė
      
      
         Kogeneraciniams patalpų šildytuvams taikomos TEWI formulės parametrai ηthermal
             ir ηel
            
         
      
      
                  Parametras
               
               
                  Išraiška
               
            
                  ηthermal
                  
               
               
                  
                     
               
            
                  ηel
                  
               
               
                  Kogeneraciniams šildytuvams be papildomų šildytuvų
                  
                     
               
            
                  Kogeneraciniams šildytuvams su papildomais šildytuvais
                  
                     
               
            
                  Čia
                  
                     ηs
                      – sezoninis energijos patalpoms šildyti vartojimo efektyvumas, apibrėžtas Reglamente (ES) Nr. 813/2013;
                  
                     ηel
                      – elektrinis naudingumas, apibrėžtas Reglamente (ES) Nr. 813/2013;
                  
                     ηel,CHP100+Sup0
                      – elektrinis naudingumas, esant kogeneracinio patalpų šildytuvo, kurio papildomas šildytuvas išjungtas, vardinei šiluminei galiai, kaip apibrėžta Reglamente (ES) Nr. 813/2013;
                  
                     ηel,CHP100+Sup100
                      – elektrinis naudingumas, esant kogeneracinio patalpų šildytuvo, kurio papildomas šildytuvas įjungtas, vardinei šiluminei galiai, kaip apibrėžta Reglamente (ES) Nr. 813/2013.
               
            
         Vertinimas ir patikra
      
      ES ekologinį ženklą suteikiančiai kompetentingai institucijai kartu su atitinkamais dokumentais pateikiamas gamintojo, kuris deklaruoja atitiktį šiam kriterijui, pasirašytas sertifikatas. Paraiškos teikėjas pateikia pagal siūlomas TEWI formules apskaičiuotus išmetamųjų ŠESD kiekius ir išsamiai apibūdina visus jiems apskaičiuoti naudotus parametrus.
      
         3 kriterijus. Šaldalas ir antrinis šaldalas
      
      Šaldalas
      Šaldalo visuotinio atšilimo potencialo per 100 metų (GWP100) vertė turi būti ne didesnė kaip 2 000. Taikomos Reglamento (EB) Nr. 842/2006 I priede nustatytos GWP100 vertės. GWP100 verčių šaltiniai su nuorodomis nurodyti Komisijos reglamento (ES) Nr. 206/2012 (4) I priedo 1 dalies 7 punkte.
      Antrinis šaldalas
      Jeigu patalpų šildytuvuose naudojamas antrinis šaldalas, šie šildytuvai neturi būti projektuojami naudoti antrinį šaldalą, druskos tirpalą ar priedus, klasifikuojamus kaip pavojingos aplinkosaugos požiūriu ar keliančios grėsmę sveikatai medžiagos, kaip apibrėžta Europos Parlamento ir Tarybos reglamente (EB) Nr. 1272/2008 (5) ir Tarybos direktyvoje 67/548/EEB (6), o įrengimo instrukcijose turi būti aiškiai nurodyta, kad kaip antrinis šaldalas negali būti naudojamos medžiagos, klasifikuojamos kaip pavojingos aplinkosaugos požiūriu ar keliančios grėsmę sveikatai.
      
         Vertinimas ir patikra
      
      Šaldalas
      Paraiškoje turi būti pateikti gaminyje naudojamo (-ų) šaldalo (-ų) pavadinimas (-ai) ir jo (jų) GWP100 vertės, kaip apibrėžta Reglamente (EB) Nr. 842/2006. Šaldalų GWP100 vertės apskaičiuojamos kaip vieno kilogramo dujų per 100 metų laikotarpį sukeliamo atšilimo potencialas, palyginti su atitinkamu vieno kilogramo CO2 potencialu. GWP100 verčių šaltiniai su nuorodomis nurodyti Reglamento (ES) Nr. 206/2012 I priedo 1 dalies 7 punkte.
      Tik antrinis (-iai) šaldalas (-ai)
      Paraiškoje turi būti pateiktas naudojamo (-ų) antrinio (-ių) šaldalo (-ų) pavadinimas (-ai).
      
         4 kriterijus. Išmetamųjų azoto oksidų (NOx) kiekio ribos
      
      Azoto oksidų (NOx) kiekis deginiuose neturi viršyti 11 lentelėje nurodytų ribinių verčių (netaikoma elektriniams šildytuvams). Išmetamųjų NOx kiekis kaip azoto monoksido ir azoto dioksido kiekių suma matuojamas šiomis veikimo sąlygomis:
      
                  —
               
               
                  dujinių ir skystojo kuro šildytuvų – standartinėmis veikimo sąlygomis ir esant vardinei šiluminei galiai,
               
            
                  —
               
               
                  kietojo kuro šildytuvų – kaip sezoninis patalpų šildymo išmetamųjų teršalų kiekis pagal 4 lentelę.
               
            Matavimo vienetai atitinkamai yra mg/kWh GCV tiekiamos energijos arba mg/Nm3.
      
         11 lentelė
      
      
         Išmetamųjų NOx kiekio ribos pagal šilumos generatoriaus technologiją
      
      
                  Šilumos generatoriaus technologija
               
               
                  Išmetamųjų NOx kiekio riba
               
            
                  Dujiniai šildytuvai
               
               
                  Su vidaus degimo varikliais – 170 mg/kWh GCV tiekiamos energijos
                  Su išoriniais kuro deginimo įrenginiais – 36 mg/kWh GCV tiekiamos energijos
               
            
                  Skystojo kuro šildytuvai
               
               
                  Su vidaus degimo varikliais – 380 mg/kWh GCV tiekiamos energijos
                  Su išoriniais kuro deginimo įrenginiais – 100 mg/kWh GCV tiekiamos energijos
               
            
                  Kietojo kuro šildytuvai
               
               
                  150 mg/Nm3 esant 10 % O2
                  
               
            
         Vertinimas ir patikra
      
      ES ekologinį ženklą suteikiančiai kompetentingai institucijai kartu su atitinkamais dokumentais pateikiamas gamintojo, kuris deklaruoja atitiktį šiam kriterijui, pasirašytas sertifikatas.
      Išmetamųjų NOx kiekiai deginiuose nustatomi kaip standartiniai išmetamųjų teršalų faktoriai pagal 2 ir 3 lentelėse pateiktus atitinkamus standartus (jei taikoma).
      
         5 kriterijus. Išmetamojo anglies monoksido (CO) kiekio ribos
      
      Anglies monoksido (CO) kiekis deginiuose neturi viršyti 12 lentelėje nurodytų ribinių verčių (netaikoma elektriniams šildytuvams). Išmetamojo CO kiekis matuojamas šiomis veikimo sąlygomis:
      
                  —
               
               
                  dujinių ir skystojo kuro šildytuvų – standartinėmis veikimo sąlygomis ir esant vardinei šiluminei galiai,
               
            
                  —
               
               
                  kietojo kuro šildytuvų – kaip sezoninis patalpų šildymo išmetamųjų teršalų kiekis pagal 4 lentelę.
               
            Matavimo vienetai atitinkamai yra mg/kWh GCV tiekiamos energijos arba mg/Nm3.
      
         12 lentelė
      
      
         Išmetamojo CO kiekio ribos pagal šilumos generatoriaus technologiją
      
      
                  Šilumos generatoriaus technologija
               
               
                  Išmetamojo CO kiekio riba
               
            
                  Dujiniai šildytuvai
               
               
                  Su vidaus degimo varikliais – 150 mg/Nm3 esant 5 % O2
                  
                  Su išoriniais kuro deginimo įrenginiais – 25 mg/kWh GCV tiekiamos energijos
               
            
                  Skystojo kuro šildytuvai
               
               
                  Su vidaus degimo varikliais – 200 mg/Nm3 esant 5 % O2
                  
                  Su išoriniais kuro deginimo įrenginiais – 50 mg/kWh GCV tiekiamos energijos
               
            
                  Kietojo kuro šildytuvai
               
               
                  Pakraunami automatiškai – 175 mg/Nm3 esant 10 % O2
                  
                  Pakraunami rankomis – 250 mg/Nm3 esant 10 % O2
                  
               
            
         Vertinimas ir patikra
      
      ES ekologinį ženklą suteikiančiai kompetentingai institucijai kartu su atitinkamais dokumentais pateikiamas gamintojo, kuris deklaruoja atitiktį šiam kriterijui, pasirašytas sertifikatas.
      Išmetamojo CO kiekiai deginiuose nustatomi kaip standartiniai išmetamųjų teršalų faktoriai pagal 2 ir 3 lentelėse pateiktus atitinkamus standartus (jei taikoma).
      
         6 kriterijus. Išmetamosios dujinės organinės anglies (OGC) kiekio ribos
      
      Dujinės organinės anglies (OGC), dar vadinamos organiniuose junginiuose surišta anglimi, kiekis deginiuose turi neviršyti 13 lentelėje nurodytų ribinių verčių (taikoma tik šildytuvams su kietojo kuro katilais). Išmetamosios OGC kiekis matuojamas kaip sezoninis patalpų šildymo išmetamųjų teršalų kiekis pagal 4 lentelę. Matavimo vienetas – mg/Nm3.
      
         13 lentelė
      
      
         Išmetamosios OGC kiekio ribos pagal šilumos generatoriaus technologiją
      
      
                  Šilumos generatoriaus technologija
               
               
                  Išmetamosios OGC kiekio riba
               
            
                  Šildytuvai su kietojo kuro katilais
               
               
                  7 mg/Nm3 esant 10 % O2
                  
               
            
         Vertinimas ir patikra
      
      ES ekologinį ženklą suteikiančiai kompetentingai institucijai kartu su atitinkamais dokumentais pateikiamas gamintojo, kuris deklaruoja atitiktį šiam kriterijui, pasirašytas sertifikatas.
      Išmetamosios OGC kiekiai deginiuose nustatomi kaip standartiniai išmetamųjų teršalų faktoriai pagal 2 ir 3 lentelėse pateiktus atitinkamus standartus (jeigu taikoma).
      
         7 kriterijus. Išmetamųjų kietųjų dalelių (PM) kiekio ribos
      
      Kietųjų dalelių (PM) kiekis deginiuose neturi viršyti 14 lentelėje nurodytų ribinių verčių. Išmetamųjų kietųjų dalelių kiekis matuojamas šiomis veikimo sąlygomis:
      
                  —
               
               
                  skystojo kuro šildytuvų – standartinėmis veikimo sąlygomis ir esant vardinei šiluminei galiai,
               
            
                  —
               
               
                  kietojo kuro šildytuvų – kaip sezoninis patalpų šildymo išmetamųjų teršalų kiekis pagal 4 lentelę.
               
            Matavimo vienetas – mg/Nm3.
      
         14 lentelė
      
      
         Išmetamųjų PM kiekio ribos pagal šilumos generatoriaus technologiją
      
      
                  Šilumos generatoriaus technologija
               
               
                  Išmetamųjų PM kiekio ribos
               
            
                  Skystojo kuro šildytuvai
               
               
                  Su vidaus degimo varikliais – 1 mg/Nm3 esant 5 % O2
                  
                  Su išoriniais kuro deginimo įrenginiais – neribojama
               
            
                  Kietojo kuro šildytuvai
               
               
                  20 mg/Nm3 esant 10 % O2
                  
               
            
         Vertinimas ir patikra
      
      ES ekologinį ženklą suteikiančiai kompetentingai institucijai kartu su atitinkamais dokumentais pateikiamas gamintojo, kuris deklaruoja atitiktį šiam kriterijui, pasirašytas sertifikatas.
      Išmetamųjų PM kiekiai deginiuose nustatomi kaip standartiniai išmetamųjų teršalų faktoriai pagal 2 ir 3 lentelėse pateiktus atitinkamus standartus (jeigu taikoma).
      
         8 kriterijus. Skleidžiamo triukšmo ribos
      
      Skleidžiamas triukšmas neturi viršyti 15 lentelėje pateiktų ribinių verčių. Skleidžiamas triukšmas matuojamas standartinėmis veikimo sąlygomis ir esant vardinei šiluminei galiai. Matavimo vienetai yra atitinkamai dB(A) arba dB(C).
      
         15 lentelė
      
      
         Skleidžiamo triukšmo ribos pagal šilumos generatoriaus technologiją
      
      
                  Šilumos generatoriaus technologija
               
               
                  Matavimas
               
               
                  Skleidžiamo triukšmo riba
               
            
                  Šildytuvai su išoriniais kuro deginimo įrenginiais ir elektriniais šilumos siurbliais
               
               
                  A svertinio garso galios lygio ribinė vertė (LWAd,
                     lim)
               
               
                  17 + 36 × log(PN + 10) dB(A)
               
            
                  Šildytuvai su šilumos siurbliais, su vidaus degimo varikliais
               
               
                  A svertinio garso slėgio lygio ribinė vertė (LPAd,
                     lim)
               
               
                  30 + 20 × log (0,4 × PN + 15) dB(A)
               
            
                  C svertinio garso slėgio lygio ribinė vertė (LPCd,
                     lim)
               
               
                  LPAd,
                     lim + 20 dB(C)
               
            
                  Kogeneraciniai patalpų šildytuvai su vidaus degimo varikliais
               
               
                  A svertinio garso slėgio lygio ribinė vertė (LPAd,
                     lim)
               
               
                  30 + 20 × log (PE + 15) dB(A)
               
            
                  C svertinio garso slėgio lygio ribinė vertė (LPCd,
                     lim)
               
               
                  LPAd,
                     lim + 20 dB(C)
               
            Pastaba. PN – vardinė (pilnutinės apkrovos) arba deklaruotoji šiluminė galia; PE – elektrinė galia.
      
         Vertinimas ir patikra
      
      ES ekologinį ženklą suteikiančiai kompetentingai institucijai kartu su atitinkamais dokumentais pateikiamas gamintojo, kuris deklaruoja atitiktį šiam kriterijui, pasirašytas sertifikatas.
      Šildytuvų su išoriniais kuro deginimo įrenginiais ir elektriniais šilumos siurbliais bandymai atliekami pagal EN 12102, o šildytuvų su šilumos siurbliais ir kogeneracinių patalpų šildytuvų su vidaus degimo varikliais – pagal EN ISO 3744 arba EN ISO 3746. Kartu su paraiška pateikiama bandymų ataskaita.
      
         9 kriterijus. Pavojingos cheminės medžiagos ir mišiniai
      
      Pagal Reglamento (EB) Nr. 66/2010 6 straipsnio 6 dalį produkto arba kurio nors jį sudarančio gaminio sudėtyje negali būti Reglamento (EB) Nr. 1907/2006 57 straipsnyje nurodytų cheminių medžiagų, taip pat cheminių medžiagų ir mišinių, pagal Reglamentą (EB) Nr. 1272/2008 arba Direktyvą 67/548/EEB atitinkančių priskyrimo 16 lentelėje nurodytoms pavojingumo klasėms arba kategorijoms kriterijus.
      
         16 lentelė
      
      
         Pavojingumo ir rizikos frazių sąrašas
      
      
                  Teiginiai apie pavojų (7)
                  
               
               
                  Rizikos frazė (8)
                  
               
            
                  H300 Mirtina prarijus
               
               
                  R28
               
            
                  H301 Toksiška prarijus
               
               
                  R25
               
            
                  H304 Prarijus ir patekus į kvėpavimo takus, gali sukelti mirtį
               
               
                  R65
               
            
                  H310 Mirtina susilietus su oda
               
               
                  R27
               
            
                  H311 Toksiška susilietus su oda
               
               
                  R24
               
            
                  H330 Mirtina įkvėpus
               
               
                  R23/26
               
            
                  H331 Toksiška įkvėpus
               
               
                  R23
               
            
                  H340 Gali sukelti genetinius defektus
               
               
                  R46
               
            
                  H341 Įtariama, kad gali sukelti genetinius defektus
               
               
                  R68
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H361f Įtariama, kad gali pakenkti vaisingumui
               
               
                  R62
               
            
                  H361d Įtariama, kad gali pakenkti negimusiam kūdikiui
               
               
                  R63
               
            
                  H361fd Įtariama, kad kenkia vaisingumui. Įtariama, kad kenkia negimusiam kūdikiui
               
               
                  R62–63
               
            
                  H362 Gali pakenkti žindomam vaikui
               
               
                  R64
               
            
                  H370 Kenkia organams
               
               
                  R39/23/24/25/26/27/28
               
            
                  H371 Gali pakenkti organams
               
               
                  R68/20/21/22
               
            
                  H372 Kenkia organams, jeigu medžiaga veikia ilgai arba kartotinai
               
               
                  R48/25/24/23
               
            
                  H373 Gali pakenkti organams, jeigu medžiaga veikia ilgai arba kartotinai
               
               
                  R48/20/21/22
               
            
                  H400 Labai toksiška vandens organizmams
               
               
                  R50/50–53
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
                  EUH059 Pavojinga ozono sluoksniui
               
               
                  R59
               
            
                  EUH029 Kontaktuodama su vandeniu išskiria toksiškas dujas
               
               
                  R29
               
            
                  EUH031 Kontaktuodama su rūgštimis išskiria toksiškas dujas
               
               
                  R31
               
            
                  EUH032 Kontaktuodama su rūgštimis išskiria labai toksiškas dujas
               
               
                  R32
               
            
                  EUH070 Toksiška patekus į akis
               
               
                  R39–41
               
            Jeigu galutiniame produkte naudojamos cheminės medžiagos ar mišiniai, kuriuos apdorojus jų savybės pasikeičia taip, kad nustatytasis pavojus išnyksta, minėtas reikalavimas netaikomas.
      Cheminių medžiagų ir mišinių, atitinkančių priskyrimo 16 lentelėje nurodytoms pavojingumo klasėms arba kategorijoms kriterijų, taip pat cheminių medžiagų, atitinkančių Reglamento (EB) Nr. 1907/2006 57 straipsnio a, b arba c punkte nustatytus kriterijus, koncentracijos ribos turi neviršyti bendrųjų arba konkrečių koncentracijos ribų, nustatytų pagal Reglamento (EB) Nr. 1272/2008 10 straipsnį. Jeigu nustatytos konkrečios koncentracijos ribos, jos taikomos vietoje bendrųjų koncentracijos ribų.
      Cheminių medžiagų, atitinkančių Reglamento (EB) Nr. 1907/2006 57 straipsnio d, e arba f punkte nustatytus kriterijus, koncentracijos riba turi neviršyti 0,1 % masės.
      Reglamento (EB) Nr. 66/2010 6 straipsnio 6 dalyje nustatytas draudimas netaikomas 17 lentelėje pateiktoms cheminėms medžiagoms arba mišiniams.
      
         17 lentelė
      
      
         Nukrypti nuo Reglamento (EB) Nr. 66/2010 6 straipsnio 6 dalyje nustatyto draudimo leidžiančios nuostatos
      
      
                  Medžiagos, dalys ar gaminiai, kuriems taikoma nukrypti leidžianti nuostata
               
               
                  Nukrypti leidžiančios nuostatos
               
            
                  Gaminiai, kurių svoris mažesnis nei 25 g
               
               
                  Visos pavojingumo ir rizikos frazės
               
            
                  Sudėtinio gaminio vienalytės dalys, kurių svoris mažesnis nei 25 g
               
               
                  Visos pavojingumo ir rizikos frazės
               
            
                  Nerūdijančio plieno sudėtyje esantis nikelis
               
               
                  H351/372 ir R40/48/23
               
            
         Vertinimas ir patikra
      
      Dėl kiekvieno gaminio ir (arba) sudėtinio gaminio vienalytės dalies, kurių svoris didesnis kaip 25 g, pareiškėjas pateikia atitikties šiam kriterijui deklaraciją ir susijusius dokumentus, pvz., cheminių medžiagų tiekėjų pasirašytas atitikties deklaracijas ir atitinkamų cheminių medžiagų ar mišinių saugos duomenų lapų, parengtų pagal Reglamento (EB) Nr. 1907/2006 II priedą, kopijas. Cheminių medžiagų ir mišinių koncentracijos ribos nurodomos pagal Reglamento (EB) Nr. 1907/2006 31 straipsnį parengtuose saugos duomenų lapuose.
      
         10 kriterijus. Cheminės medžiagos, įtrauktos į sąrašą, sudarytą pagal Europos Parlamento ir Tarybos reglamento (EB) Nr. 1907/2006 59 straipsnio 1 dalį
      
      Jeigu cheminės medžiagos laikomos labai didelį susirūpinimą keliančiomis medžiagomis ir yra įtrauktos į Reglamento (EB) Nr. 1907/2006 59 straipsnyje nurodytą sąrašą ir jeigu tokių cheminių medžiagų koncentracija mišiniuose, gaminiuose arba vienalytėse sudėtinių gaminių dalyse yra didesnė kaip 0,1 %, joms negali būti taikomos nuostatos, leidžiančios nukrypti nuo Reglamento (EB) Nr. 66/2010 6 straipsnio 6 dalyje nustatyto draudimo. Jeigu koncentracija mažesnė kaip 0,1 %, taikomos konkrečios koncentracijos ribos, nustatytos pagal Reglamento (EB) Nr. 1272/2008 10 straipsnį.
      
         Vertinimas ir patikra
      
      Cheminių medžiagų, kurios laikomos keliančiomis labai didelį susirūpinimą ir yra įtrauktos į pasiūlytų cheminių medžiagų sąrašą, sudarytą pagal Reglamento (EB) Nr. 1907/2006 59 straipsnį, sąrašas pateikiamas šiuo adresu:
      http://echa.europa.eu/chem_data/authorisation_process/candidate_list_table_en.asp.
      Remiamasi paraiškos pateikimo dieną galiojančiu sąrašu.
      Pareiškėjas pateikia atitikties šiam kriterijui deklaraciją ir susijusius dokumentus, pvz., cheminių medžiagų tiekėjų pasirašytas atitikties deklaracijas ir atitinkamų cheminių medžiagų ar mišinių saugos duomenų lapų, parengtų pagal Reglamento (EB) Nr. 1907/2006 II priedą, kopijas. Cheminių medžiagų ir mišinių koncentracijos ribos nurodomos pagal Reglamento (EB) Nr. 1907/2006 31 straipsnį parengtuose saugos duomenų lapuose.
      
         11 kriterijus. Plastikinės dalys
      
      Jeigu gamybos procese naudojamas plastifikatorius, jis turi atitikti pavojingoms cheminėms medžiagoms keliamus reikalavimus, nustatytus pagal 9 ir 10 kriterijus.
      Chloro kiekis plastikinėse gaminio dalyse ar sudėtinio gaminio vienalytėse dalyse, kurių svoris didesnis kaip 25 g, negali būti didesnis kaip 50 % masės.
      50 g ar didesnio svorio plastikinės dalys turi būti pažymėtos pagal Europos standarto EN ISO 11469 reikalavimus, siekiant užtikrinti, kad būvio ciklo pabaigoje jos būtų tinkamai perdirbtos, panaudotos ar pašalintos.
      
         Vertinimas ir patikra
      
      Pareiškėjas pateikia atitikties šiam kriterijui deklaraciją ir susijusius dokumentus, pvz., cheminių medžiagų tiekėjų pasirašytas atitikties deklaracijas ir atitinkamų saugos duomenų lapų kopijas. Pareiškėjas pateikia informaciją apie gaminyje naudotus plastifikatorius. Pareiškėjas pateikia informaciją apie didžiausią plastikinių dalių chloro kiekį. Be to, ES ekologinį ženklą suteikiančiai institucijai pateikiama plastiko tiekėjų pasirašyta atitikties deklaracija ir atitinkamų medžiagų saugos duomenų lapų kopijos. Pareiškėjas pateikia informaciją apie tikslingai pridėtas antipirenines medžiagas.
      
         12 kriterijus. Gaminio konstrukcijos tvarumas
      
      Gaminys turi būti suprojektuotas taip, kad jo keičiamas sudedamąsias dalis prireikus galėtų nesunkiai pakeisti profesionalus technikas. Informacija apie tai, kurie elementai gali būti keičiami, turi būti aiškiai nurodyta prie gaminio pridedamame informaciniame lape. Pareiškėjas taip pat užtikrina, kad originalių ar lygiaverčių atsarginių dalių būtų galima įsigyti ne trumpiau kaip dešimt metų nuo pirkimo datos.
      Gaminiui suteikiama bent penkerių metų trukmės taisymo ir keitimo garantija.
      Pareiškėjas įsipareigoja nemokamai priimti grąžinamą nebenaudojamą gaminį ir užtikrinti, kad kad jis būtų tinkamai perdirbtas ar utilizuotas, o neperdirbamos gaminio dalys būtų pašalintos aplinkos apsaugos požiūriu priimtinu būdu. Nebenaudojamo gaminio grąžinimo tvarka išsamiai pateikiama gaminio informacijoje.
      
         Vertinimas ir patikra
      
      Pareiškėjas pateikia atitikties pagal šį kriterijų deklaraciją ir susijusius dokumentus, įskaitant gaminio informacinio lapo ir garantijos sąlygų pavyzdį ar pavyzdžius.
      
         13 kriterijus. Įrengimo instrukcijos ir vartotojams pateikiama informacija
      
      Kartu su gaminiu pateikiamos atitinkamos įrengimo instrukcijos ir vartotojui skirta informacija, kuri apima visas technines instrukcijas, reikalingas gaminiui tinkamai įrengti, ir rekomendacijas, kaip gaminį tinkamai ir nekenkiant aplinkai naudoti ir prižiūrėti. Pateikiama tokia spausdintinė (ant pakuotės arba prie gaminio pridėtuose dokumentuose) arba elektroninė informacija:
      
                  a)
               
               
                  informacija, kad gaminiui suteiktas ES ekologinis ženklas, ir, papildant prie ES ekologinio ženklo pateiktą bendrąją informaciją, trumpas konkretus paaiškinimas, ką tas ženklas reiškia;
               
            
                  b)
               
               
                  bendroji informacija apie įvairių charakteristikų ir (arba) dydžio pastatams tinkamus šildytuvų dydžius;
               
            
                  c)
               
               
                  informacija apie šildytuvo energijos suvartojimą;
               
            
                  d)
               
               
                  tinkamo įrengimo instrukcijos, įskaitant:
                  
                              i)
                           
                           
                              nurodymą, kad šildytuvą įrengti turi kvalifikuotas montuotojas;
                           
                        
                              ii)
                           
                           
                              visas specialias atsargumo priemones, kurių reikia imtis surenkant arba įrengiant šildytuvą;
                           
                        
                              iii)
                           
                           
                              nurodymą, kad įrengto šildytuvo valdymo nuostatas (šildymo kreivę) reikia tinkamai suderinti;
                           
                        
                              iv)
                           
                           
                              jei taikoma, išsamią informaciją apie tai, kokios turi būti kūryklų dujų išmetamųjų teršalų vertės šildytuvui veikiant ir kaip jį šiuo požiūriu tinkamai sureguliuoti. Visų pirma instrukcijose nurodoma, kad:
                              
                                          —
                                       
                                       
                                          šildytuvas turi būti sureguliuotas naudojant CO, O2 arba CO2, NOx, temperatūros ir suodžių matuoklius, siekiant užtikrinti, kad nebūta viršyta nė viena iš 2, 4, 5, 6 ir 7 kriterijų ribinių verčių;
                                       
                                    
                                          —
                                       
                                       
                                          angos matuokliams turi būti įrengtos tose pačiose vietose, kaip ir naudotos laboratoriniuose bandymuose;
                                       
                                    
                                          —
                                       
                                       
                                          matavimo rezultatai registruojami specialioje formoje arba diagramoje, kurios vieną kopiją pasilieka galutinis naudotojas;
                                       
                                    
                        
                              v)
                           
                           
                              žematemperatūrių kūryklų dujų technologijų instrukcijose reikia nurodyti, kad sistemoje turi būti naudojama antikorozinė technologija;
                           
                        
                              vi)
                           
                           
                              kondensacinių katilų technologijų instrukcijose reikia nurodyti, kad kaminas turi būti apsaugotas nuo kondensato, kurio pH žemas;
                           
                        
                              vii)
                           
                           
                              informaciją, į ką gali kreiptis montuotojas, norėdamas pasikonsultuoti dėl įrengimo;
                           
                        
            
                  e)
               
               
                  priežiūros personalui skirtos naudojimo instrukcijos;
               
            
                  f)
               
               
                  vartotojui skirta informacija, įskaitant:
                  
                              i)
                           
                           
                              kvalifikuotų montuotojų ir priežiūros personalo nuorodas;
                           
                        
                              ii)
                           
                           
                              rekomendacijas, kaip tinkamai naudoti ir prižiūrėti šildytuvą, įskaitant rekomendacijas dėl tinkamo naudoti kuro rūšių ir kaip jį tinkamai sandėliuoti, kad jis optimaliai sudegtų, kokio reguliarios priežiūros tvarkaraščio reikia laikytis;
                           
                        
                              iii)
                           
                           
                              patarimus, kaip racionaliai naudoti šildytuvą, kad jo poveikis aplinkai būtų mažesnis, visų pirma, kaip tinkamai naudoti gaminį, kad jis vartotų mažiau energijos;
                           
                        
                              iv)
                           
                           
                              jeigu taikoma, informaciją, kaip reikėtų interpretuoti matavimo rezultatus ir kaip galima juos pagerinti;
                           
                        
                              v)
                           
                           
                              informaciją apie tai, kurias atsargines dalis galima pakeisti;
                           
                        
            
                  g)
               
               
                  rekomendacijos, kaip tinkamai pašalinti nebenaudojamą gaminį.
               
            
         Vertinimas ir patikra
      
      Pareiškėjas pareiškia, kad gaminys atitinka šio kriterijaus reikalavimus, ir kaip paraiškos dalį kompetentingai institucijai pateikia vartotojams teikiamos informacijos pavyzdį ar pavyzdžius ir (arba) nuorodą į gamintojo interneto svetainę, kurioje pateikta ta informacija.
      
         14 kriterijus. ES ekologinio ženklo etiketėje pateikiama informacija
      
      Neprivaloma etiketė, kurioje yra teksto langelis su tokiu įrašu:
      
                  —
               
               
                  didesnis energijos vartojimo efektyvumas,
               
            
                  —
               
               
                  mažesnis išmetamųjų šiltnamio efektą sukeliančių dujų kiekis,
               
            
                  —
               
               
                  mažesnis išmetamųjų teršalų kiekis.
               
            Neprivalomos etiketės su teksto langeliu naudojimo gairės pateikiamos „ES ekologinės etiketės logotipo naudojimo gairėse“, kurios paskelbtos interneto svetainėje
      http://ec.europa.eu/environment/ecolabel/promo/pdf/logo%20guidelines.pdf.
      
         Vertinimas ir patikra
      
      Pareiškėjas pateikia spausdintinio gaminio, kuriame išspausdinta etiketė, pavyzdį ir atitikties šiam kriterijui deklaraciją.
      
         (1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).
      
         (2)  Į atnaujintą standarto redakciją turėtų būti įtraukti ir kogeneraciniai patalpų šildytuvai (žr. prEN 50465:2011 „Dujiniai prietaisai. Ne didesnės kaip 70 kW vardinės tiekiamosios šiluminės galios jungtinis prietaisas šilumai ir energijai tiekti“ projektą).
      
         (3)  2013 m. vasario 18 d. Komisijos deleguotasis reglamentas (ES) Nr. 811/2013, kuriuo papildomos Europos Parlamento ir Tarybos direktyvos 2010/30/ES nuostatos dėl patalpų šildytuvų, kombinuotųjų šildytuvų, patalpų šildytuvo, temperatūros reguliatoriaus ir saulės energijos įrenginio komplektų, taip pat kombinuotojo šildytuvo, temperatūros reguliatoriaus ir saulės energijos įrenginio komplektų energijos vartojimo efektyvumo ženklinimo (OL L 239, 2013 9 6, p. 1).
      
         (4)  2012 m. kovo 6 d. Komisijos reglamentas (ES) Nr. 206/2012, kuriuo įgyvendinant Europos Parlamento ir Tarybos direktyvą 2009/125/EB nustatomi oro kondicionierių ir patogumo ventiliatorių ekologinio projektavimo reikalavimai (OL L 72, 2012 3 10, p. 7).
      
         (5)  2008 m. gruodžio 16 d. Europos Parlamento ir Tarybos reglamentas (ES) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).
      
         (6)  1967 m. birželio 27 d. Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (OL 196, 1967 8 16, p. 1).
      
         (7)  Kaip nustatyta Reglamente (EB) Nr. 1272/2008.
      
         (8)  Kaip numatyta Direktyvoje 67/548/EEB.